Filmski večer: Dr. Anton Cevc
2025-04-19 17:00 - 19:30 (Europe/Ljubljana) | Zeleni rob, Velika planina
Film govori o življenju in delu etnologa, raziskovalca in poznavalca alpskega sveta, ki se je kot otrok moral preseliti iz Kamnika v Ljubljano, kjer se je izobraževal ter se po maturi vpisal na študij etnologije in umetnostne zgodovine na Filozofski fakulteti. Cevc se je vključil tudi v etnološko raziskovalno delo med Slovenci na avstrijskem Koroškem, pridobljene izkušnje pa je uporabil pri pripravi diplomske naloge z naslovom Pastirsko življenje na Veliki, Mali in Gojški planini v Kamniških Alpah. Cevc je objavil mnoge znanstvene članke, referate in držal predavanja, objavljal je študije in monografije, ki so pripomogli k ohranitvi pastirskih bajt in kulturne krajine Velike planine.
Pred filmom, ob 17. uri, bo na voljo posebna dvohodna večerja, kjer bomo uživali v domačih okusih.
PROGRAM
17:00–19:00 | Večerja
19:30 | Ogled filma
MENU VEČERJA
Predjed: Domača klobasa in sir, domača pašteta
Glavna jed: Svinjska pečenka, pražen krompir
cena: 16,00 €
Rezervacije in informacije:
Obvezne rezervacije do 12 aprila na booking@velikaplanina.si
Število mest je omejeno!
Dogodek je namenjem lastnikom koč na Veliki planini oz. vsem gostom, ki v času dogodka bivajo na Veliki planini, saj izrednih voženj nihalke oz. sedežnice na dan dogodka ne bo.
V primeru premajhnega števila rezervacij si pridržujemo pravico do odpovedi dogodka.

Hamo & Tribute 2 love - Akustično
2025-04-19 20:00 - 21:00 | Dom kulture Kamnik, Fužine 10
koncert

Koncerti Hamo & Tribute 2 Love so vedno poslastica za glasbene bluz rock sladokusce, sploh kadar na oder sedejo z akustičnimi inšturmenti. Takrat se zavijejo v intimno govorico glasbe in nič ne boste začudeni, če boste v neki točki koncerta šepetaje peli refren skupaj s celo dvorano. Mojstri dinamike, bluzovske pripovedi, komedije, včasih surove iskrenosti in predvsem vedno nasmejani in odprtih src, vas ne bodo pustili ravnodušnih. »S koncerta boste šli boljše volje, kot ste prišli.« Radi komentirajo svoj moto.
Petdeset koncertov na leto, že skoraj polnoletni staž, v katerem skoraj ni dvorane, ki je nebi razprodali in nasmejali. To so izkušnje, ki jih premorejo le redki domači izvajalci.
Preplet nežnosti, porednosti, šaljivosti in resnosti je z leti postala njihova znamka, ki na vsakem koncertu dobi nov pečat kvalitete. Koncert za tiste z okusom.
Slišali boste stare in nove uspešnice, vmes pa kakšno, ki ste jo poznali, pa morda niste vedeli da je njihova, saj so kot ekipa podpisani pod skoraj tromestno število pesmi, šest studijskih albumov, štiri vinike, Hamo in ostali soborci, pa vsako leto poskrbijo za kopico sodelovanj in projektov s kolegi in kolegicami iz drugih glasbenih kolektivov.
Če boste na koncertu prvič ali pa petdesetič, boste prav ta koncert slišali prvič, ker je vsak njihov koncert povsem drugačen.
Zasedba
Matevž Šalehar Hamo – Vokal/Kitara
Peter Dekleva – Spremljevalni vokal/Kitara in vsi njeni derivati
Uroš Škerl Kramberger Hipi – Spremljevalni vokal/Bas kitara
Martin Janežič Buco – Bobni/Tolkala/Vip
Cena vstopnice: 25 €

Rezervacija in prodaja vstopnic: 041 360 399 / info@domkulture.org / pisarna DKK, Fuzine 10, 1240 Kamnik (pon., tor. in pet.: 10.00-12.00, sre. in cet.: 14.00-18.00), www.mojekarte.si, prodajna mesta mojekarte.si in eventim.si.

Velikonočni lov na skriti zaklad po poti Palčka Snovička
2025-04-20 11:30 - 12:30 | Terme Snovik
Terme Snovik, Tina Čas, 051 313 966, animacija@terme-snovik.si, www.terme-snovik.si

Pohod po poteh okrog Slivne
2025-04-21 08:00 - 17:00 | Slivna, Slivna, Vače, 1252, Slovenia
Štart pri “gobi” v Spodnji Slivni

Blagoslov traktorjev in traktoristov
2025-04-21 09:30 - 12:00 | Staretov trg, Šmartno pri Litiji

10. blagoslov motorjev in motoristov ter tekmovanje v sekanju pirhov
2025-04-21 10:00 - 14:00 | Primskovo, Gradisce-K. o. Grad. in Polj. 17, Šmartno pri Litiji, 1276, Slovenija

Strokovna zeliščarska ekskurzija
2025-04-22 06:30 - 17:00 | Litija – mestno jedro, Valvazorjev trg, Litija

Ura pravljic v Litiji
2025-04-22 18:00 - 19:00 | Knjižnica Litija, Parmova 9, Litija, 1270

Ob svetovnem dnevu knjige in zaključku BZ Srčni bralec, literarni večer s pisateljico Stanko Hrastelj
2025-04-22 19:00 - 20:00 | Knjižnica Litija, Parmova 9, Litija, 1270

Proslava dneva zastave s podpisom v knjigo predsednikov
2025-04-24 17:00 - 18:00 | GEOSS – Geometrijsko središče Slovenije, Slivna 40, Vače, 1252

Ura pravljic v Šmartnem
2025-04-24 18:00 - 19:00 | Knjižnica Šmartno pri Litiji, Staretov trg 12, Šmartno pri Litiji, 1275, Slovenija

Gledališki abonma in izven: DNEVNIK ANE FRANK
2025-04-24 19:30 - 20:30 | Kulturni center Litija, Trg na Stavbah 8a, Litija, 1270

Odprtje razstave: TINA MEDEN - Igrive nevšečnosti
2025-04-25 19:00 - 20:00 | Kulturni center Litija, Trg na Stavbah 8a, Litija, 1270
Vabljeni na otvoritev nove likovne razstave v galeriji Kulturnega centra Litija!

Tina Meden: IGRIVE NEVŠEČNOSTI

Tina, ki prihaja iz Jevnice, je od malega strastna ustvarjalka. Svojo pot je nadgradila z magistrskim študijem likovne pedagogike na UL, nato pa jo je radovednost popeljala v Brighton, kjer je izpopolnjevala svoje znanje grafičnega oblikovanja. Ko se je svet med pandemijo ustavil, je Tina zajela sapo – in začela deliti svoje ilustracije s širšim svetom. Nastale so podobe in zgodbe Malega Tima, junaka, ki z dobro voljo premaguje izzive in nas spomni, da je svet lep, tudi ko nam postavi kakšno oviro na pot. Leta 2023 je ilustrirala knjigo indijsko-britanske avtorice Sanj Jandu o dečku s cerebralno paralizo in njegovih dogodivščinah.

A to je le delček njenega ustvarjalnega sveta. Njene ilustracije so igrive, polne drobnih zanimivosti in likov, s katerimi se zlahka poistovetimo. Spretno ujame trenutke življenja, vanje vnese sproščenost in dobro voljo, v detajle pa skrije majhna presenečenja za radovedne oči. Vsaka njena podoba je zgodba zase – in prav vse vabijo k raziskovanju.

Na razstavi z naslovom Igrive nevšečnosti lahko pokukate v različne plati njenega ustvarjanja: od ilustracij iz knjige in serije o Malem Timu do mnogih drugih del, v katerih odseva njena edinstvena igrivost in ustvarjalni duh. Dobrodošli v njen svet barv, zgodb in nepredvidljivih detajlov – kjer se vsakdo lahko najde vsaj enkrat … ali dvakrat!

Avtorici se bo na otvoritvi pridružila glasbena skupina Kr’ Etno . Ki se opisuje kot “staro v novem, novo v starem. (P)osebna preobleka ljudskih pesmi.”

Peregrinov sejem
2025-04-27 08:00 - 15:00 | Lukovica (Stari trg), Stari trg, Lukovica, 1225

Individualne razstave likovnih del
2025-04-27 08:00 - 17:00 | Lukovica (Pungartnikova hiša), Lukovica, 1225, Slovenija

Poletje v vrtnicah
2026-05-23 - 2026-10-31 | Arboretum Volčji Potok, Volčji Potok 3, Radomlje, 1235
V Arboretumu Volčji Potok je več nasadov vrtnic. Največji je Zgornji rozarij nad upravo, sledi Spodnji rozarij na robovih zunanjega parterja, v bližini vhoda je zbirka papeških vrtnic v samostojnem rozariju, na južni strani pristave je postavljena tematska zbirka vrtnic v loncih Rožni vrt Marije Auersperg Attems, na severnem dvorišču pristave pa Vrt slovenskih vrtnic in Vrt slovitih vrtnic. Vsak od rozarijev je zasajen po svojem ključu za izbor sort in vzrast vrtnic. Skupaj je v Arboretumu Volčji Potok skoraj 1.200 različnih sort vrtnic.

Razstava tropskih metuljev
2026-05-26 - 2026-09-27 | Arboretum Volčji Potok, Volčji Potok 3, Radomlje, 1235
Tudi letos se k nam vračajo tropski metulji, ki nas vedno znova očarajo s svojo barvitostjo in z razvojnim ciklom popolne preobrazbe. V steklenjaku pri pristavi lahko opazujete lačne gosenice različnih barv in velikosti. Med rastjo gosenica večkrat menja kožo, se levi. Pred zadnjo levitvijo se obda z zaščitnim slojem, kokonom, in se zabubi. Na koncu steklenjaka so nameščene bube iz katerih se izlegajo čudoviti mladi metulji, ki srkajo sok grenivke in se gostijo na dišečih cvetlicah. Sprva so njihova krila še mokra in mehka, zato se morajo najprej posušiti, telo pa otrdeti, da metulj lahko poleti in veselo poplesava okoli vas.
*Začetek in trajanje razstave sta odvisna od vremenskih razmer.
Več zanimivega branja:
– Modri morfo
– Sovjeoki metulj
– Navadni mormonski metulj
– Limetin metulj

Spomladanska razstava cvetja in tulipanov
2025-04-29 08:00 - 2025-05-04 17:00 | Arboretum Volčji Potok, Volčji Potok 3, Radomlje, 1235
Pomlad je čas, ko narava oživi v vseh svojih barvah in vonjih in v Arboretumu Volčji Potok jo vsako leto doživimo na prav poseben način. Spomladanska razstava cvetja in tulipanov je postala tradicionalna in obiskovalce privablja že več kot trideset let. Tulipani imajo v parku prav posebno mesto, saj ga z njihovo številčnostjo in barvitostjo postavljajo med najbolj prepoznavne destinacije za ljubitelje teh raznobarvnih lepotic.
Poleg tulipanov razstava ponuja tudi širok spekter drugih spomladanskih cvetlic in cvetočih dreves, kot so narcise, hijacinte, magnolije, japonske češnje in številne druge vrste, ki skupaj ustvarjajo pravo pomladno simfonijo. V začetku maja jih bodo nadomestili rododendroni in okrasni luki. Posebnost letošnje pomladi v Arboretumu je cvetlični labirint na peščeni površini pred pristavo, katerega ogrodje je dvignjeno, zato se s pomladnim cvetjem srečamo iz oči v oči, oziroma iz oči v cvet. Lepo se je med cvetjem sprehoditi, še lepše posedeti in tudi z vonjem začutiti pomlad.
Zasadili smo tulipane, ki zacvetijo zelo zgodaj, nekateri že konec marca, sledijo jim srednje cvetoči in kasneje pozni tulipani, ki bodo cveteli še v začetku maja.
V času spomladanske razstave je park odprt vsak dan od 8. do 20. ure – tudi med vikendi in prazniki. Parkirišče je brezplačno in urejeno v bližini vhoda. Morebitni gneči pri nakupu vstopnic se lahko obiskovalci izognejo z nakupom prek spleta, kjer prejmejo 5 % popust pri nakupu vstopnic. Cenik si lahko ogledate TUKAJ
V parku vsak dan obratuje kavarna, kjer se boste lahko okrepčali s toplimi in hladnimi napitki, prigrizki in sladicami. Na voljo bo tudi različna gostinska ponudba v parku, kjer bodo na voljo kosila in malice. Vsak dan od 18. 4. do 4. 5. bo pred vhodom v park ponudba malic gostinstva Jezeršek.
Po parku se lahko popeljete z električnim vlakom vsak dan od 10. do 18. ure (v slabem vremena vlak ne vozi). Cena vožnje z vlakom je 3,50 € na osebo. Ob tem vas obveščamo, da imamo v parku ob določenih dneh (12. 4., 19. 4., 21. 4., 25. 4., 26. 4., 1. 5.) povečano število najavljenih rezervacij vlaka, tako da v teh dneh ne jamčimo, da bodo na vlaku prosta mesta, saj imajo prednost rezervacije večjih skupin. Prosimo za razumevanje. Za skupine je obvezna predhodna najava vsaj 14 dni pred obiskom na vhod@arboretum.si oziroma 031 379 705.
Od 25. 4. do 4. 5. 2025 bo potekal Sejem domače in umetnostne obrti. Pri pristavi boste lahko kupili unikatni nakit, keramiko, ročno šivana oblačila, naravno kozmetiko, bakreno orodje in še marsikaj lepega in uporabnega. V ponedeljek, 28. aprila, se nam bodo med 11.00 in 15.00 predstavili folkloristi, vezilje in rezbarji iz Turističnega društva Kanja Trzin.

https://vstopnice.arboretum.si/si/

Čar lesa
2026-05-19 - 2026-05-28 | Arboretum Volčji Potok, Volčji Potok 3, Radomlje, 1235
Družba, predvsem pa mladi, se vse premalo zaveda pomena predelave lesa in uporabe lesnih izdelkov. Zato Društvo za zaščito lesa Slovenije in Svet za les v sodelovanju z Arboretumom Volčji Potok že 18. leto zapored organizirajo razstave Čar lesa, katerih namen je ozaveščanje javnosti o pomenu lesa za trajnostni razvoj. S prireditvami Čar lesa promoviramo in spodbujamo rabo lesa ter izpostavljamo njegove okoljske, estetske, ekonomske, kulturne in tehnološke prednosti.

Najboljše fotografije foto natečajev v letu 2024
2025-04-29 08:00 - 2025-06-06 17:00 | Arboretum Volčji Potok, Volčji Potok 3, Radomlje, 1235
V Arboretumu Volčji Potok je potekal foto natečaj z naslovom Kronice v Arboretumu. Prejeli smo 95 fotografij na natečaj za izbor treh najboljših. LETOS POTEKA PONOVNO, PRIDRUŽITE SE NAM!
Komisija za izbor FKVK Mavrica v sestavi Iztok Končina, predsednik žirije, Mojca Popelar in Binca Lomšek, članici, se je po usklajevanju izbora prispelih fotografij odločila za tri fotografije. Izbor je naslednji:

mesto: Metod Perme – Kronice 1

2. mesto: Petra Koderman – Ob ribniku

3. mesto: Biserka Radović – Kronice in mangrova
Čestitke zmagovalkam. Najboljše 3 fotografije bodo razstavljene na razstavi v parku.

Vsaka prejeta fotografija je ujela nežno lepoto in edinstvenost kronic, ki s svojo prisotnostjo pričarajo pravo pomladno prebujenje narave. Vabljeni, da si ogledate tudi preostale fotografije, nastale v okviru foto natečaja.

Predprvomajska budnica
2025-04-30 14:00 - 17:00 | Lukovica, Lukovica

Kresovanje s Palčkom Snovičkom
2025-04-30 19:30 - 21:00 | Terme Snovik, poleg prireditvenega šotora
Vabimo vas na prav posebno in nepozabno kresovanje, ki bo potekalo na terasi Term Snovik.
Za naše najmlajše smo pripravili zabavne plesne delavnice, igre, peko penic in jabolk, kjer bodo skupaj s Palčkom Snovičkom uživali ob ustvarjalnem večeru, starši pa se boste medtem lahko v prijetnem vzdušju sprostili na terasi restavracije Potočka.
Ne zamudite te čarobne priložnosti in preživite čudovit večer v družbi naših animatorjev in Palčka Snovička.

Terme Snovik, Tina Čas, 051 313 966, animacija@terme-snovik.si, www.terme-snovik.si

Prvomajski golaž na Starem Gradu
2025-05-01 05:00 - 20:00
Cena: brezplačno Vabimo vas na prvomajski golaž na Starem gradu nad Kamnikom! Pridružite se nam v prazničnem vzdušju, kjer bomo skupaj uživali v okusnem golažu in dobri družbi. Vljudno vabljeni na kulinarični užitek in odprtje novega gostišča in kavarne.

̌
2025-05-01 06:00 - 11:00 | Rudnik Sitarjevec Litija, Sitarjevška cesta 46, 1270 Litija
Preživite praznični dan v objemu narave, med prijetno družbo in ob ritmih žive glasbe 1. maj 2025 Pohod: začnemo že v zgodnjih jutranjih urah Družabno srečanje: od 9. ure dalje Zabavni program: z nami bo Ansambel NepozabniBon za brezplačni golaž prejmete na vrhu Sitarjevca. Gibalno ovirani vabljeni na plato rudnika, s prav tako brezplačnim golažem.Možnost ogleda izvoznega rova Rudnik Sitarjevec Litija ob 9., 10. ali 11. uri. Ob predhodni rezervaciji 30% popusta pri vstopnini. Prijave za ogled do 30. aprila 2025 do 15. ure na info@visitlitija.si.Pridite in praznujmo skupaj!

Organizatorji: Občina Litija, Razvojni center Srca Slovenije in PGD Litija

Prvomajska budnica Godbe Tuhinjska dolina
2025-05-01 07:00 - 09:00
Cena: brezplačno Tradicionalna prvomajska budnica Godbe Tuhinjska dolina bo Tuhinjsko dolino najprej zbudila ob 7h v Selih, ob 9h pa pri Termah Snovik. Terme Snovik pa bodo poskrbele tudi za kak prvomajski priboljšek. Vabljeni!

Prvomajski golaž v Kamniški Bistrici pod žičnico
2025-05-01 07:00 - 12:00
Cena: brezplačno Na spodnji postaji nihalke, ki vas na planino popelje le v petih minutah, vas pričaka letni vrt, kjer ponujamo tople in hladne napitke, 1. maja pa se boste okrepčali tudi z odličnim prvomajskim golažem od 7. ure dalje! Ob letnem vrtu Pod žičnico se nahaja nov mini adrenalinski park za najmlajše obiskovalce. Prvomajski obisk doline Kamniške Bistrice si lahko popestrite na več načinov. Za 1. maj vam bomo na letnem vrtu Pod žičnico postregli s…

Prvomajska budnica v Tuhinjski dolini
2025-05-01 08:00 - 12:00 | Terme Snovik
Godbeniki Turističnega društva Tuhinjska dolina vsako leto s prvomajsko budnico skupaj »popihajo« na ljudska srca. Slovenci imamo glasbo v krvi. Posebno mesto med godbenimi nastopi ima še vedno sodelovanje ob praznovanjih delavskega praznika 1. maja, ko ob svitu praznika izpeljejo pozdravno igranje koračnic in prebudijo prebivalce in turiste.
Godba nas bo tudi letos prebudila in zvabila nasmešek na obraz s prvomajsko budnico.
Budnico boste lahko poslušali na treh lokacijah v Tuhinjski dolini:

6:30 pri gasilnem domu Sela

8:00 na zunanji terasi restavracije Potočka v Termah Snovik

Po budnici se nam pridružite na terasi restavracije Potočka, kjer bo na voljo tudi prvomajski golaž (cena golaža 6 €).
Pridružite se poslušanju prvomajske budnice, seveda na varnostni razdalji in z upoštevanjem NIJZ priporočil za preprečevanje širjenja virusa.
Za dodatne informacije kliknite tudi na www.td-tuhinjskadolina.si.

Tradicionalni prvomajski golaž in prireditev "VRNIMO 1. MAJ DELAVCEM"
2025-05-01 11:00
Cena: brezplačno Vljudno Vabljeni na prireditev VRNIMO 1. MAJ DELAVCEM ter seveda dolgoletni tradicionalni golaž, ki se ga bo dalo dobiti že od 8h dalje.Prireditev bo potekala v dobrem vzdušju in obilico dobre volje!Slavnostni govornik bo IVAN MITREVSKI.Bogat kulturni program kamniških in gostujočih kulturnikov bo povezoval GORAN ZAVRŠNIK.Za zabavo in glasbo bosta poskrbela “UNA 2 s T’HINA”Za hrano in pijačo bo poskrbljeno!Z nami bo tudi tekmovalec lanskoletnega Masterchef-a Jure…

1. maj v Kamniški Bistrici
2025-05-01 12:00
Cena: brezplačno Vabljeni v Kamniško Bistrico, tokrat pred Planinski dom, na tradicionalno praznovanje 1. maja!Prihod in nastop Mestne godbe Kamnik in pevski nastop Delavskega kulturnega društva Solidarnost iz Kamnika.

Abonma Kam'na'smeh: Prepelka
2025-05-06 19:30 | Dom kulture Kamnik, Fužine 10, Kamnik
Cena: 17 € / 15 €* / 10 €* Slovensko mladinsko gledališče Prepelka Igrajo: Irena Yebuah Tiran, Mojca Partljič, Romana Šalehar, Maruša Oblak, Dario Varga, Matej Zemljič, Ivan Godnič, Ivan Rupnik Režija: Vito Taufer Glasba: Aleksander Pešut – Schatzi Scenografija: Barbara Stupica Kostumografija: Alan Hranitelj Koreografija: Natalija Manojlović Varga Oblikovanje svetlobe: Andrej Hajdinjak Oblikovanje zvoka: Silvo Zupančič Oblikovanje videa:…
